钦定古今图书集成/理学汇编/字学典/第070卷 > 《米芾宝章待访录》 > 《序》
## 钦定古今图书集成/理学汇编/字学典/第070卷 > 《米芾宝章待访录》 > 《序》

汉河间宪王购书，必录古简。梁武、元隋、唐文帝金题玉躞，锦质绣章，破纸断麻，取而华国。天宝以后，或进书得官，亦知上笃好本朝。太宗混一伪邦，国书皆聚。然士民之间，尚或藏者，既非宝鉴，皆以世传，闻见浸多，惧久废忘，因作《宝章待访录》，以俟访图书使焉。元祐丙寅八月九日。